
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 9 


13 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης της 190785/9.7.98 απόφαση 
του Υπουργού Εργασίας και Κοινωνικών Ασφαλίσεων 1 


Εγκριση του Γενικού Κανονισμού Λιμένα με αριθ. 22 
"Αντικατάσταση και συμπλήρωση των διατάξεων 

αρ ιθ. 20 Γενικό ύ Κανονισμό ύ Λιμένα". 2 

Τροποποίηση του Οργανισμού Εσωτερικής Υπηρε¬ 
σίας του Δήμου Δάφνης. 3 

Σύσταση ίδιου Νομικού Προσώπου στο Δήμο Γέρας Ν. 
Λέσβου με την επωνυμία "ΟΡΓΑΝΙΣΜΟΣ ΚΟΙΝΩΝΙ¬ 
ΚΗΣ ΠΑΡΕΜΒΑΣΗΣ ΔΗΜΟΥ ΓΕΡΑΣ". 4 

Σύσταση στον Δήμο Λαγανά, Νομικού προσώπου με την 
επωνυμία" Δημοτικός Οργανισμός Κοινωνικών, Πολι¬ 
τιστικών και Αθλητικών Δραστηριοτήτων Λαγανά"... 5 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής στον Γεώρ¬ 
γιο Καγκάδη. 6 


Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Θεανώ Τσιούφη του Κλεομένη. 7 
Χορήγηση άδειας ίδρυσης και λειτουργίας ακτινολο¬ 
γικού εργαστηρίου κατηγ. (χ-2) του Γιαγκουσικλίδη 


Παναγιώτη. 8 

Χορήγηση άδειας λειτουργίας εργαστηρίου Ραδιοϊσο¬ 
τόπων κατηγ. (Α-2) του πυρηνικού γιατρού Ιωαννί- 

δη Χρήστου. 9 

Έγκριση κανονισμού και άδεια σύστασης του αμοιβαί¬ 


ου κεφαλαίου "ΑϋΘΟ ΜΕΤΟΧΙΚΟ ΕΞΩΤΕΡΙΚΟΥ".. 10 


ΑΠΟΦΑΣΕΙ Σ 

Αριθ. Οικ. 192474 (1) 

Τροποποίηση απόφασης της 190785/9.7.98 απόφαση του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 
Τις διατάξεις: 

α) Του Ν. 1558/85 "Κυβέρνηση και Κυβερνητικά Όργα¬ 
να» 


β) Του ΝΔ 212/69 "Περί οργανώσεως & διοικήσεωςτου 
ΟΑΕΔ 

γ) Του άρθρου 2 του Π.Δ/τος 359/7 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθ. 95439/14.12.99 έγγραφο της Δ/νσης Διοικη¬ 
τικού του Υπουργείου μας. 

3. Την αριθμ. 190785/9.7.98 απόφαση του υπουργού 
Εργασίας και (Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδαπούς 
(Π.Δ.359/97) της Νομαρχίας .Εύβοιας, όπως τροπο¬ 
ποιήθηκε με την αριθ. 191897/98 όμοια, αποφασίζουμε: 

Τροποποιούμε την αριθ. 190785/9.7.98 απόφαση του 
υπουργού Εργασίας και (Κοινωνικών Ασφαλίσεων με την 
οποία συγκροτήθηκε η Επιτροπή Ν. Εύβοιας για τη χορή¬ 
γηση Κάρτας Παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά την εκ¬ 
πρόσωπο της Κοινωνικής Επιθεώρησης και ορίζουμε την 
Μπαζώτη Ελένη, σε αντικατάσταση της Παλαιολόγου Μα¬ 
ρίας, λόγω συνταξιοδότησης αυτής. 

Κατά τα λοιπά ισχύει η αριθ. 190785/98 απόφασή μας, 
όπως αυτή τροποποιήθηκε με την αριθ. 191897/98 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 24 Δεκεμβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αοιθ. 3131.1/19/99 (2) 

Εγκριση του Γ ενικού Κανονισμού Λιμένα με αριθ. 22 "Αντι¬ 
κατάσταση και συμπλήρωση των διατάξεων αριθ.20 
Γενικού Κανονισμού Λιμένα". 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

α) Το άρθρο 156 του Ν.Δ. 187/1973 (Α 261) "περί 
Κ.Δ.Ν.Δ." όπως αντικαταστάθηκε με το άρθρο 10 Ν. 
1940/91 (Α 40) "Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού". 

β) Το Γενικό Κανονισμό Λιμένα με αριθ.22 που εκδόθη- 
κε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφορούν την κί¬ 
νηση των μικρών σκαφών και την τάξη στην περιοχή δι¬ 
καιοδοσίας των Λιμενικών Αρχών. 

γ)Το άρθρο 29 Ατού Ν. 1558/85 (Α 137), όπως προστέ¬ 
θηκε με το άρθρο 27 του Ν. 2081/92 (Α 154) και το άρθρο 
1 του Ν. 2469/97 (Α38). 

δ)Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Γενικό Κανονισμό Λιμένα με 
αριθ. 22 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ με αριθ 22" 

Αντικατάσταση και συμπλήρωση διατάξεων αριθ.20 Γ ε¬ 
νικού Κανονισμού Λιμένα" 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

α)τις διατάξεις του δια του από 9/22 Ιουνίου 1948 β.δ. 
Κωδικοποιηθέντος Νόμου 499/1947 "περί πειθαρχικής 
εξουσίας των προϊσταμένων των Λιμενικών Αρχών" (Α 
162), συνδυαζόμενες με τα άρθρα 141-157 του ν.δ. 
187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (Α 261). 

β) τις διατάξεις του ν.δ. 444/70 "περί αρμοδιοτήτων Λι¬ 
μενικού Σώματος και σχέσεων προς τας αρμοδιότητας 
των Σωμάτων Ασφαλείας"(Α 39). 

γ) το άρθρο 156 του ν.δ. 187/1973 (Α 261) "περί 
Κ.Δ,Ν,Δ." όπως αντικαταστάθηκε με το άρθρο 10 του ν. 
1940/91 (Α 40) "Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού". (Α 
40) 

δ) το άρθρο 29 Ατού ν. 1558/85 (Α 137) όπως προστέ¬ 
θηκε με το άρθρο 27 του Ν. 2081/92 (Α 154) και το άρθρο 
1 του ν. 2469/97 (Ά 38). 

ε) το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του κρατι¬ 
κού προϋπολογισμού, εκδίδουμε τον ακόλουθο Κανονι¬ 
σμό: 

ΚΕΦΑΛΑΙΟ Α’ 

ΟΡΙΑ ΙΣΧΥΟΣ-ΟΡΙΣΜΟΙ 
Άρθρο 1 

Όρια ισχύος 

Ο παρών Γενικός Κανονισμός ισχύει στους λιμένες, 
στους όρμους και στη θαλάσσια έκταση της περιοχής δι¬ 
καιοδοσίας κάθε Λιμενικής Αρχής της χώρας. 

Άρθρο 2 

Τροποποίηση διατάξεων αριθ.20 
Γ ενικού Κανονισμού Λιμένα 

1.Η παράγραφος 1 του άρθρου 2 του αριθ. 20 Γενικού 
Κανονισμού Λιμένα (Β 444/99) αντικαθίσταται ως ακολού¬ 
θως: 

«1. "ΤΑΧΥΠΛΟΟ ΣΚΑΦΟΣ": Κάθε μηχανοκίνητο σκάφος 
αναψυχής το οποίο είναι ιδιωτικής χρήσης ή εκμισθώνε¬ 
ται ή χρησιμοποιείται από τον εκμισθωτή και 


α) ανεξάρτητα από τον τύπο ή και το υλικό κατασκευής 
του φέρει 

-εξωλέμβια μηχανή μέγιστης συνεχούς ιπποδύναμης 
πάνω από 30 ΗΡή 

-εσω/εξωλέμβια μηχανή ή εσωλέμβια βενζινομηχανή 
μέγιστης συνεχούς ιπποδύναμης πάνω από 40 ΗΡ ή 
- εσωλέμβια πετρελαιομηχανή πάνω από 70 ΗΡ ή 
β) είναι πνευστού τύπου (φουσκωτό) στο σύνολό του ή 
σε μέρος αυτού ή ανεξάρτητα από το υλικό κατασκευής 
είναι διπλής ή πολλαπλής γάστρας ή γάστρας τύπου V και 
φέρει 

-εξωλέμβια μηχανή μέγιστης συνεχούς ιπποδύναμης 
πάνω από 15 ΗΡή 

-εσω/εξωλέμβια μηχανή ή εσωλέμβια βενζινομηχανή 
μέγιστης συνεχούς ιπποδύναμης πάνω από 30 ΗΡ ή 
-εσωλέμβια πετρελαιομηχανή μέγιστης συνεχούς ιππο¬ 
δύναμης πάνω από 50 ΗΡ ή 

γ) ανεξάρτητα από τον τύπο ή το υλικό κατασκευής του 
φέρει μηχανή μέγιστης συνεχούς ιπποδύναμης πάνω από 
15 ΗΡ και έχει σύστημα πρόωσης με υδραυλική αντίδρα¬ 
ση (νναίΘΓ )θΙ). Ταχύπλοο επίσης θεωρείται το θαλάσσιο 
μοτοποδήλατο και το ΗΟνΕΒ ΩΒΑΡΤ ,η έννοια των οποί¬ 
ων δίνεται στον παρόντα Γ ενικό Κανονισμό Λιμένα. 

Δεν θεωρείται ταχύπλοο το ξύλινο σκάφος, που φέρει 
εσωλέμβια μηχανή, τύπων παραδοσιακών όπως των τύ¬ 
πων: "τσερνίκι", "βαρκαλάς", "πέραμα", "τρεχαντήρι", "λί- 
μπερτυ", "κούντουλα", "υδραίίκο" και όποιο άλλο σκάφος 
συναφούς-συγγενούς τύπου εγκρίνεται από τη Διεύθυν¬ 
ση Λιμενικής Αστυνομίας του Υπουργείου Εμπορικής 
Ναυτιλίας». 

2. Στο άρθρο 2 του αριθ. 20 Γ ενικού Κανονισμού Λιμένα 
(Β 444/99) προστίθεται νέα παράγραφος με αριθμό 24 ως 
ακολούθως: 

«24. "ΜΕΓΙΣΤΗ ΣΥΝΕΧΗΣ ΙΠΠΟΔΥΝΑΜΗ": Η ιπποδύνα¬ 
μη που καθορίζεται στους επίσημους καταλόγουςτου κα¬ 
τασκευαστή ή προκύπτει από βεβαίωση αυτού. Τη γνη¬ 
σιότητα του αντιγράφου της βεβαίωσης ή του αποσπά¬ 
σματος ή αντιγράφου των καταλόγων του κατασκευαστή 
μπορεί να βεβαιώσει και ο πωλητής. Η ιπποδύναμη προσ¬ 
διορίζεται με βάση το πρότυπο 130 3046-1 (παράγραφος 
3.3.8) και εφόσον δεν έχει προσδιορισθεί με βάση το πρό¬ 
τυπο αυτό γίνεται δεκτός ο προσδιορισμός με βάση το 
πρότυπο ϋΙΝ 6270 Β’(χωρίς υπερφόρτωση). Για τις εξω¬ 
λέμβιες βενζινομηχανές, όταν δεν είναι διαθέσιμος ο 
προσδιορισμός σύμφωνα μεταπαραπάνω πρότυπα, μπο¬ 
ρεί να γίνεται δεκτή η μέγιστη ισχύς της μηχανής. Δεν πα¬ 
ρέχεται δυνατότητα προσδιορισμού μικρότερης ισχύος 
λόγω ειδικής ρύθμισης ή ειδικής κατασκευής της μηχα¬ 
νής. Για τα σκάφη που θα έχουν λεμβολογηθεί μέχρι και 
την 13 Ιανουάριου του έτους 2000, μέγιστη συνεχής ιπ¬ 
ποδύναμη της μηχανής θεωρείται αυτή που έχει καταχω- 
ρισθεί στο λεμβολόγιο και στην άδεια εκτέλεσης πλόων. 
Προκειμένου περί μεταχειρισμένης μηχανής, για την 
οποία δεν είναι διαθέσιμοι ούτε οι επίσημοι κατάλογοι ού¬ 
τε η βεβαίωση του κατασκευαστή, μπορεί να γίνει δεκτή 
βεβαίωση μέτρησης της μέγιστης συνεχούς ιπποδύνα¬ 
μης της συγκεκριμένης μηχανής από αναγνωρισμένο νη¬ 
ογνώμονα ή εργαστήριο ανώτατου εκπαιδευτικού ιδρύ¬ 
ματος.» 

Αρθρο 3 
Εναρξη ισχύος 

Η ισχύς του παρόντος αρχίζει από την 14η Ιανουάριου 
του έτους 2000. 

Πειραιάς, 23 Δεκεμβρίου 1999 
Ο ΑΡΧΗΓΟΣ Λ.Σ. 

Αντιναύαρχος ΑΣ ΠΑΠΑΚΩΝΣΤΑΝΤΙΝΟΥ Θ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς 30 Δεκεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

Αοιθυ. 53819 (3) 

Τροποποίηση του Οργανισμού Εσωτερικής Υπηρεσίας 
του Δήμου Δάφνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη : 

1) Τις διατάξεις του άρθρ. 12 του Ν. 1188/81 όπως 
τροποποιήθηκαν με τις όμοιες του άρθρ. 8 παρ. 5 του Ν. 
2307/95. 

2) Την 142/99 απόφαση του Δημοτικού Συμβουλίου 
Δάφνης περί τροποποιήσεως του Οργανισμού Εσωτερι¬ 
κής Υπηρεσίας του Δήμου αυτού. 

3) Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 5/30-9-99 πρακτικό του, 
αποφασίζουμε: 

Εγκρίνουμε την 142/99 απόφαση του Δημοτικού Συμ¬ 
βουλίου του Δήμου Δάφνης περί τροποποιήσεως του Ορ¬ 
γανισμοί Εσωτερικής Υπηρεσίας αυτού ως εξής: 

1) ΑΡΘΡΟ 1 

α) Μετά την περίπτωση Β' της παρ. I του άρθρου 1 του 
Κεφαλαίου Α’ του ΟΕΥ προστίθενται τα εξής : 

" Γ’ Τμήμα Ταμιακής Υπηρεσίας" 
β) Η περ. Γ’ της παρ. 1 του άρθρου 1 μετονομάζεται σε 
περίπτωση Δ’ως εξής: 

" Δ’ Τμήμα Υπηρεσιών Κοινού και Διοικητικής Υποστήρι¬ 
ξης". 

2) ΑΡΘΡΟ 2 

Στο άρθρο 2του ΟΕΥ και μετά το τέλος της περίπτωσης 
2.3.2ε προστίθενται τα παρακάτω με αντικατάστση της 
επομένης περίπτωσης από 2.4 σε 2.5 ως εξής 
2.5 Αντικείμενο αρμοδιότητος Τμήματος Υπηρεσιών 
Κοινού και Διοικητικής Υποστήριξης. 

2.4 Αντικείμενο και αρμοδιότητες Ταμιακής Υπηρεσίας 
(Λειτουργία Ταμείου, Εσοδα,Εξοδα) 

2.4.1 Αντικείμενο Τ μήματος 

Το Τμήμα έχει συνολικά την ευθύνη 
α) Της Λειτουργίας του Ταμείου 
β) Της είσπραξης των Εσόδων του Δήμου 
γ) Του ελέγχου πληρωμής των εκδιδομένων χρηματι¬ 
κών ενταλμάτων 

2.4.2 Αρμοδιότητες Τμήματος 

2.4.2α Αρμοδιότητες Τμήματος στον Τομέα Λειτουρ¬ 
γίας Ταμείου (Προϊστάμενος - Δημοτικός Ταμίας) 

Το Ταμείο διεξάγει την ταμιακή υπηρεσία υπο την διεύ¬ 
θυνση και προσωπική ευθύνη του Προϊσταμένου - 


Δημοτικού Ταμία και με τα ειδικά οριζόμενα για την υπη¬ 
ρεσία αυτή εισπρακτικά και διαχειριστικά όργανα, σύμ¬ 
φωνα με όσα ορίζονται από τις διατάξεις του Δ.Κ.Κ. και 
Β.Δτης 17.5/15-6-1959" περί οικονομικής διοικήσεως του 
λογιστικού Δήμων και Κοινοτήτων". 

Στις οργανικές θέσεις του Ταμείου προΐσταται ο 
Δημοτικός Ταμίας που ορίζεται με απόφαση του Δημάρ¬ 
χου, του οποίου οι αρμοδιότητες ορίζονται ως εξής. 

α ) Προΐσταται, επιβλέπει και κατευθύνει τους τομείς 
του Τμήματός του. 

Μεριμνά και είναι αποκλειστικά υπεύθυνος για την 
σύννομη, ορθή και ταχεία διεκπεραίωση των υποθέσεων 
της αρμοδιότητας του και την τήρηση των σχετικών διατά¬ 
ξεων περί "ταμιακής υπηρεσίας"του Δ.Κ.Κ. καιτου Β.Δ" Πε¬ 
ρί οικονομικής διοίκησης και λογιστικού των Δήμων και 
Κοινοτήτων" με τις τροποποιήσεις και συμπληρώσεις του . 

β) Εισηγείταιτα θέματα αρμοδιότητος του στον άμεσο 
Προϊστάμενό του, Δ/ντή Οικον.Υπηρεσιών. Παραλαμ- 
βάνει από τον Δ/ντή την αλληλογραφία του τμήματος του 
και στη συνέχεια την διανέμει στους οικείους τομείς για 
ενέργεια. 

γ) Εισπράττει ο ίδιος δια των εισπρακτικών οργάνων τα 
έσοδατου Δήμου όπως αυτά προσδιορίζονται με τον ετή¬ 
σιο προϋπολογισμό ή με ειδικές αποφάσεις του 
Δημοτικού Συμβουλίου, καθώς και όλα τα έσοδα των 
προηγουμένων ετών, που για οποιαδήποτε λόγο δεν ει- 
σπράχθηκαν. 

Ενεργεί επίσης την είσπραξη κάθε άλλου για λογαρια¬ 
σμό του Δήμου εσόδου και τα για λογαριασμό τρίτων 
έσοδα, αν η είσπραξη ήθελε ανατεθεί νόμιμα στο Δήμο. 

δ) Εξοφλεί τα χρηματικά εντάλματα μέσα στα όρια των 
πιστώσεων που ορίζουν ο προϋπολογισμός ή ειδικές 
αποφάσεις τοου Δημοτικού Συμβουλίου, σύμφωνα με τις 
ισχύουσες διατάξεις του Δ.Κ.Κ. 

ε) Ασκεί ή διατάσσειτη λήψη όλωντων από τους νόμους 
περί εισπράξεως δημοσίων εσόδων, επιτρεπομένων ανα¬ 
γκαστικών μέτρων εναντίον οφειλετών του Δήμου από 
οποιαδήποτε αιτία. 

στ) Ασκεί την ποινική δίωξη κατά των οργάνων που είναι 
επιφορτισμένα με την εκτέλεση των ενταλμάτων προσω¬ 
πικής κρατήσεως ,αν τυχόν επιδείξουν αμέλεια. 

ζ) Εποπτεύει την υπηρεσία της εισπράξεως και μεριμνά 
να γίνεται η είσπραξη των δημοτικών και λοιπών εσόδων, 
καθώς και άλλη για το σκοπό αυτό ενέργεια να συντελεί- 
ται μέσα στις νόμιμες προθεσμίες. 

η) Προσδιορίζει εγγράφως στους εισπράκτορες τα 
έσοδα που τους αναθέτει να εισπράξουν, καθώς και την 
προθεσμία είσπραξης και αποφαίνεται επί της χρηματι¬ 
κής διαχειρίσεως αυτών. 

θ) Υποβάλλει κατά μήνα στον Δήμαρχο και τη Δημαρ¬ 
χιακή Επιτροπή λογαριασμό εσόδων και εξόδων, που 
ελέγχεται από τα όργανα αυτά. 

Στους μηνιαίους λογαριασμούς πρέπει να εμφανίζονται 
κατά είδος εσόδου τα βεβαιωθέντα έσοδα, οι πραγ- 
ματοποιηθείσες εισπράξεις και τα υπόλοιπα που απο¬ 
μένουν γιά είσπραξη, καθώς και οι ενταλθείσες και ενερ- 
γηθείσες πληρωμές κατ’ είδος εξόδου, τα υπόλοιπα πλη¬ 
ρωτέα και το χρηματικό υπόλοιπο που απομένουν του 
Ταμείου. 

ι) Λογοδοτεί γιά τον εαυτό του και τα εισπρακτικά και 
διαχειριστικά όργανα στο Ελεγκτικό Συνέδριο, σύμφωνα 
με τις ισχύουσες διατάξεις του Δ.Κ.Κ. 
κ) Ο Δημοτικός Ταμίας υπέχει έναντι του Δήμου τις ευ- 

θύνες τις οποίες υπέχει ο Δημόσιος Ταμίας έναντι του 
Δημοσίου. Ο Δημοτικός Ταμίας δεν δικαιούται να κρατεί 
στο Ταμείο περισσότερα χρήματα από όσα ορίζουν κάθε 
φορά οι σχετικές διατάξεις. Τα υπόλοιπα χρήματα κατα- 
θέτονται έντοκα και σε λογαριασμό όψεως στην Τράπεζα 
της Ελλάδος ή στο Ταμείο Παρακαταθηκών και Δανείων. 
2.4.2β Αρμοδιότητες Τμήματος στον Τομέα Εσόδων 
α) Επιμελείται της εξέλιξης των αποστελλομένων από 
την αρμόδια υπηρεσία χρηματικών καταλόγων ή τίτλων 
εισπρακτέων εσόδων με την κοινοποίηση ατομικών ή ει¬ 
δικών προσκλήσεων προς τους οφειλέτες και τη βεβαίω¬ 
ση των οίκοθεν βεβαιουμένων εσόδων του Δήμου και εκ¬ 
δίδει μέσα στη νόμιμη προθεσμία τα αποδεικτικά παρα¬ 
λαβής "εισπρακτέων" σύμφωνα με τις σχετικές διατάξεις 
" περί οικονομικής διοίκησης και λογιστικού Δήμων και 
Κοινοτήτων". 

β) Εκκαθαρίζει τις οφειλές των υπόχρεων και εκδίδει τα 
σχετικά σημειώματα γιά την εντός του Δημοτικού Κατα¬ 
στήματος είσπραξη των διαφόρων τελών και δικαιωμά¬ 
των, λαμβάνει δε τα νόμιμα μέτρα κατάτωνοφειλετώντου 
Δήμου και γενικά κάθε μέτρο προς προστασία των συμ- 
φερόντωντου Δήμου. 

γ) Παραδίδει έγκαιρα στα εισπρακτικά όργανα αντίγρα¬ 
φα των χρηματικών καταλόγων γιά να επιμεληθούν την 
αντίστοιχη είσπραξη. 

δ) Κατανέμει" κατ’ είδος εσόδου " τους εισπρακτέους 
χρηματικούς τίτλους, παρακολουθεί την είσπραξή τους 
και ενεργείτις πιστώσεις στους πιο πάνω τίτλους των πλη- 
ρωθέντων ποσών. 

ε) Ενεργεί τον έλεγχο των κάθε μορφής εισπράξεων, τα¬ 
κτοποιεί λογιστικά τις εισπράξεις που πραγματοποιούνται 
από τα οικεία όργανα, εκδίδει χωριστά γιά κάθε παραλαβή 
χρημάτων στα οικεία γραμμάτια παραλαβή με χρηματικό 
λογαριασμό " τακτοποιητέες εισπράξεις" σύμφωνα με τις 
οικείες διατάξεις " περί οικονομικής διοίκησης και λογι¬ 
στικού των Δήμων" και παραδίδει αυτά στον οικείο τομέα 
γιά την εισαγωγή των εισπράξεων στο Δημοτικό Ταμείο. 
2.4.2γ Αρμοδιότητες Τμήματος στον Τομέα Εξόδων 
α) Ενεργεί τον έλεγχο της πληρωμής των εκδιδομένων 
χρηματικών ενταλμάτων των αποδοχών του πάσης φύσε- 
ως προσωπικού του Δήμου (τακτικού - έκτακτου) σύμ¬ 
φωνα με τις σχετικές διατάξεις "περί οικονομικής διοίκη¬ 
σης και λογιστικού των Δήμων και Κοινοτήτων " και στη 
συνέχεια να προβαίνει στην εξόφλησή τους. 

β) Συγκεντρώνει και καταχωρεί στα οικεία λογιστικά βι¬ 
βλία τις εισπράξεις καιτιςπληρωμέςτου Δήμου σύμφωνα 
με τις οικείες διατάξεις " περί οικονομικής διοίκησης και 
λογιστικού των Δήμων και Κοινοτήτων". 

γ) Καταρτίζει τις μηνιαίες , τριμηνιαίες και ετήσιες 
απολογιστικές καταστάσεις εισπραχθέντων και εισπρα¬ 
κτέων υπολοίπων κατά λογαριασμούς εσόδων, καθώς και 
των πληρωθέντων χρηματικών ενταλμάτων κατά κωδικό 
αριθμό εξόδων προϋπολογισμού , στο τέλος δε κάθε 
έτους καταρτίζει τον απολογισμό των εν γένει εσόδων και 
εξόδωντου Δήμου. 

2.3.2δ Αρμοδιότητες Τ μήματος στον Τομέα Προμηθειών 
Στο τέλος του παρόντος άρθρου προστίθεται εδάφιο 
που έχει ως εξής 

"Για τη κάλυψη των αναγκών εκπόνησης διαφόρων με¬ 
λετών που απαντάται για την λειτουργία του Τομέα 
Προμηθειών,στην αρχή κάθε έτους, με απόφαση Δημάρ¬ 
χου ορίζεται ένας εκ των υπηρετούντων τεχνικών υπαλ¬ 
λήλων του Δήμου κατά περίπτωση ειδικότητας για να 


συνδυάσει τις τεχνικές προδιαγραφές και εν γένει τις με¬ 
λέτες του Τομέα Προμηθειών. 

Ο ως άνω τεχνικός υπάλληλος θα ορίζεται ανεξάρτητα 
από την συμμετοχή τεχνικού υπαλλήλου σε Επιτροπή Πα¬ 
ραλαβής ή αξιολόγησης Προμηθειών. 

Πλέοντων ανωτέρω ορίζεται ότι εντόςτου α' θμήνου κά¬ 
θε έτους ο ως άνω τεχνικός υπάλληλος συντάσειτη πλή¬ 
ρη μελέτη (τεχν.προδιαγραφές, τιμολόγια-προϋπολογι- 
σμούς, συγγραφές υποχρεώσεων κλπ) για τη προμήθεια 
των μέσων προστασίας του προσωπικού. 

3) ΑΡΘΡΟ 4 

Διορθώνεται ο τίτλος " Αντικείμενο και αρμοδιότητες 
Αυτοτελούς Τμήματος Γραμματείας Δημοτικής Αρχής και 
Δημοσίων Σχέσεων" σε " Αντικείμενο και αρμοδιότητες 
Αυτοτελούς Γ ραφείου Γ ραμματείας Δημοτικής Αρχής και 
Δημοσίων Σχέσεων" 

4) Αντικαθίσταται ως εξής: 

ΚΕΦΑΛΑΙΟ Β’ 

ΣΤΕΛΕΧΩΣΗ ΔΗΜΟΥ 
ΑΡΘΡΟ 6 

" Διάρθρωση υπηρεσιακών μονάδων Δήμου" 

Α. ΕΙΔΙΚΕΣ ©ΕΣΕΙΣ 

- Μία (1) θέση Γ ενικού Γ ραμματέα 

- Δύο (2) θέσεις Ειδικού Συνεργάτη 

- Μία (1) θέση Ιδιαιτέρου Γ ραμματέα Δημάρχου 

- Μία (1) θέση Δικηγόρου με έμμισθη εντολή 
Β.ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 
ΚΑΤΗΓΟΡΙΕΣ - ΚΛΑΔΟΙ - ΕΙΔΙΚΟΤΗΤΕΣ 
ΘΕΣΕΙΣ ΠΑΡΑΤΗΡΗΣΕΙΣ 

-ΠΕΙ Διοικητικού 6 

- ΠΕ 3 Πολιτικοί Μηχανικοί 1 

- ΠΕ 3 Πολιτικοί Μηχανικοί 1 προσωρινή 

- ΠΕ 4 Αρχιτέκτονες - Μηχανικοί 2 

- ΠΕ 5 Μηχανολόγ. - Ηλεκτρολόγ. Μηχανικοί 1 

- ΠΕ 5 Μηχανολόγ.-Ηλεκτρολόγ.-Μηχανικοί 1 Προσω¬ 

ρινή 

- ΠΕ 9 Γεωπόνοι 1 

- ΠΕ 15 Ιατρών α) Παιδιάτρων,β) Παιδοψυχολόγων2 

- ΤΕ 9 Βρεφονηπιοκόμων 1 

- ΤΕ 2 Κοινωνικοί Λειτουργοί 1 

- ΤΕ 3 Τεχνολόγοι Πολιτικοί Μηχανικοί 3 

- ΤΕ 13 Τεχνολόγοι Γεωπονίας 1 

- ΤΕ 17 Διοικητικών - Λογιστών 

- ΤΕ 17 Διοικητικών - Λογιστών 2 Προσωρινές 

- ΤΕ 4 Τεχνολόγων Μηχανολόγων 1 Προσωρινή 

- ΔΕ 1 Διοικητικοί 17 

-ΔΕ 1 Διοικητικοί3 Προσωρινές 

- ΔΕ 38 Προγραμματιστών Η/Υ 1 Προσωρινή 

- ΔΕ 8 Βοηθοί Βρεφοκόμοι-Παιδοκόμοι 2 

- ΔΕ 32 Μάγειροι 1 

-ΔΕ 15 Εισπράκτορες 1 Προσωρινή 

- ΔΕ 14 Ελεγκτές Εσόδων- Εξόδων 2 Προσωρινές 

- ΔΕ 23 Ειδική Υπηρεσία (Δημοτ.Αστυνομία) 4 

- ΔΕ 24 Ηλεκτρολόγοι 1 

- ΔΕ 26 Μηχανοτεχνίτες 1 

- ΔΕ 28 Χειριστές Μηχανημάτων 1 

- ΔΕ 29 Οδηγοί 7 

- ΔΕ 29 Οδηγοί 2 Προσωρινές 

- ΔΕ 35 Δενδροανθοκηπουροί 5 

- ΔΕ 30 Τεχνίτες (σύνολο) 3 

Υδραυλικοί 1 - Δομικοί 2 

- ΥΕ 1 Κλητήρες - Θυρωροί 2 

- ΥΕ 2 Επιστάτες Καθαριότητας 2 

- ΥΕ 14 Τ ραπεζοκόμοι 1 

- ΥΕ 16 Εργάτες Γενικών Καθηκόντων 2 

- ΥΕ 16 Προσωπικό Καθαριότητας (Σύνολο) 45 
Εργάτες Καθαριότητας Εξωτ.χώρων 31 
Εργάτες Πρασίνου 9 

Εργάτες Δημοτ. Κοιμητηρίου 3 
Εργάτες Καθαριότητας Εσωτ.Χώρων 2 

- ΥΕ 16 Εργάτες Καθαριότητας Εξωτ.χώρων 3 Προσω¬ 

ρινές 

Οι ανωτέρω Προσωρινές θέσεις μόλις κενωθούν κα- 
ταργούνται. 

Γ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ ΕΙΔΙΚΟΤΗΤΑ ΘΕΣΕΙΣ ΠΑΡΑΤΗ¬ 
ΡΗΣΕΙΣ 

Προσωρινών - Προσωποπαγών θέσεων των Ν. 1476/84, 
1735/87, 1874/90,2508/97. 

- Οδηγοί 3 θέσεις 

- Εργάτες Καθαριότητας εξωτ.χώρων 10 θέσεις 

- Δενδροκηπουροί 2 θέσεις 

- Εργάτες Καθαρότητας εσωτ. χώρων 1 θέση 

- Εργάτες Δημητ. Κοιμητηρίου 1 θέση 

- Τεχνίτες 1 θέση 

Οι ανωτέρω θέσεις μόλις κενωθούν με οποιοδήποτε 
τρόπο καταργούνται. 

Δ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ άρθρ. 21 Ν. 2190/94 διαφόρων ει¬ 
δικοτήτων ανάλογα με τις εκάστοτε εμφανιζόμενες ανά¬ 
γκες. 

Συνολικός αριθμός θέσεων 25 
ΑΡΘΡΟ 7 

"Θέσεις Προϊσταμένων Υπηρεσιών Μονάδων του 
Δήμου" 

ΔΙΕΥΘΥΝΣΕΙΣ 

α) Διεύθυνση Διοικητικών και Οικονομικών 
Υπηρεσιών ΠΕ 1 ή ΤΕ 17 ή ΔΕ 1 ή ΔΕ 38 
β) Διεύθυνση Τεχνικών Υπηρεσιών και Υπηρεσιών 
Περιβάλλοντος ΠΕ 3 ή ΠΕ 4 ή ΠΕ 5 ή ΤΕ 3 
ΤΜΗΜΑΤΑ 

α) Τμήμα Διοικητικό ΠΕ 1 ή ΤΕ 17 ή ΔΕ 1 ή ΔΕ 38 

β) Τμήμα Οικονομικό ΠΕ 1 ή ΤΕ 17 ή ΔΕ 1 ή ΔΕ 38 

γ) Τμήμα Ταμιακής Υπηρεσίας ΠΕ 1 ή ΤΕ 17 

δ) Τμήμα Υπηρεσιών Κοινού, Διοικητικής Υποστήριξης 

ΠΕ 1 ήΤΕ 17 ή ΔΕ 1 ή ΔΕ 38 

ε) Τμήμα Τεχνικό ΠΕ3ή ΠΕ4η ΠΕ5ήΤΕ3 

στ) Τμήμα Περιβάλλοντος ΠΕ 3 ή ΠΕ 4 ή ΤΕ 3 ή ΤΕ 13 

5) ΑΡΘΡΟ 10 

Αντικαθίσταται ως εξής: 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου η οποία ανέρχεται γιά το 
έτος 1999 σε 25.000.000.- περίπου. Γ ιό το έτος 2000 και 
επόμενα δεν μπορεί να υπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Δεκεμβρίου 1999 

Με εντολή Γ ενικού Γ ραμματέα Περιφέρειας Αττικής 
Η Δ/ντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αοιθ. 9948 (4) 

Σύσταση ίδιου Νομικού Προσώπου στο Δήμο Γέρας Ν. 
Λέσβου με την επωνυμία "ΟΡΓΑΝΙΣΜΟΣ ΚΟΙΝΩΝΙΚΗΣ 
ΠΑΡΕΜΒΑΣΗΣ ΔΗΜΟΥ ΓΕΡΑΣ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Π.Δ. 410/95 

2) Τις διατάξεις του Ν. 2503/97 

3) Τηναριθμ. 195/99 απόφαση του Δ. Σ. Γέρας του Ν.Λέ¬ 
σβου, με την οποία συστήνεται, ίδιο Νομικό Πρόσωπο με 
την ονομασία "ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜ¬ 
ΒΑΣΗΣ ΔΗΜΟΥ ΓΕΡΑΣ 11 , αποφασίζουμε: 

Συνιστάται ίδιο Νομικό Πρόσωπο στο Δήμο Γέρας με 
την επωνυμία "ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜ¬ 
ΒΑΣΗΣ ΔΗΜΟΥ ΓΕΡΑΣ" 

2) Σκοπός του ανωτέρω Οργανισμού είναι: 

α) Η παροχή υπηρεσιών στους δημότες του Δ. Γέρας 
και της ευρύτερης περιοχής σε θέματα κοινωνικών ανα¬ 
γκών και η κοινωνική παρέμβαση της Δημοτικής Αρχής 
στα κοινωνικά προβλήματα που υπάρχουν. 

β) Η υλοποίηση Εθνικών και Κοινοτικών Προγραμμάτων 
με παρεμφερές αντικείμενο, δηλαδή προγραμμάτων που 
απευθύνονται σε ομάδες κοινωνικού αποκλεισμού, ανέρ¬ 
γους, άτομα με ειδικές ανάγκες, τρίτη ηλικία κλπ. 

Έδρα του Οργανισμού είναι η Γέρα. 

3) Πόροι και περιουσία είναι, η ετήσια επιχορήγηση από 
το Δ. Γέρας, η οποία ανέρχεται στο ποσό των 700.000 
δρχ., οι εισπράξεις από προσφερόμενες υπηρεσίες, κάθε 
είδους επιχορηγήσεις, εισφορές, δωρεές, κληρονομιές, 
συνδρομές από προγράμματα της Ευρωπαϊκής Ένωσης 
καθώς και από Εθνικά που θα υλοποιούνται από τον Ορ¬ 
γανισμό για λογαριασμό του Δ. Γέρας, επιχορηγήσεις 
από τα Υπουργεία Αιγαίου, Εργασίας, Υγείας - Πρόνοιας, 
το Κρατικό Λαχείο, τις εκκλησίες κλπ. 

4) Το Διοικητικό Συμβούλιο του Οργανισμού είναι 9με- 
λές η θητεία του οποίου ακολουθεί αυτήν του Δημοτικού 
Συμβουλίου Γέρας και θα απαρτίζεται από: 

α) Το Δήμαρχο ως Πρόεδρο 

β) Τρεις (3) δημοτικούς συμβούλους με τους αναπληρω¬ 
ματικούς τους που ορίζονται από το δημοτικό συμβούλιο 

γ) Πέντε (5) πολίτες με ειδική επιστημονική εμπειρία σε 
θέματα κοινωνικής πολιτικής που ορίζονται από το δημο¬ 
τικό συμβούλιο. 

Με την παρούσα απόφαση προκαλείται, δαπάνη ύψους 
200.000 δρχ. σε βάρος του προυπ/σμού του Δ. Γ έρας για 
κάθε έτος, η οποία θα προβλέπεται στον αντίστοιχο κωδι¬ 
κό αριθμό του προϋπ/σμού. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Μυτιλήνη, 7 Δεκεμβρίου 1999 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 




62 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. 4545 (5) 

Σύσταση στον Δήμο Λαγανά, Νομικού προσώπου με την 
επωνυμία" Δημοτικός Οργανισμός Κοινωνικών, Πολιτι¬ 
στικών και Αθλητικών Δραστηριοτήτων Λαγανά". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1) Τις διατάξεις των άρθρων 198,199,200 & 203 του Π.Δ. 
410/95 "Δημοτικός & Κοινοτικός Κώδικας". 

2) Την αρ. 130/5-11 -99 απόφαση του Δημοτικού Συμ¬ 
βουλίου Δήμου Λαγανά για σύσταση Νομικού προσώπου. 

3) Την αριθμ.3553/29-8-97 απόφαση του Γεν. Γραμ. της 
Περ. Ιόνιων Νησιών σχετικά με την ανάθεση άσκησης αρ¬ 
μοδιοτήτων & εξουσιοδότησης υπογραφής, αποφασί¬ 
ζουμε: 

1. Συνιστούμε στον Δήμο Λαγανά, Δημοτικό Νομικό 
πρόσωπο σύμφωνα με τις διατάξεις του άρθρου 203 Δ. Κ. 
Κ. με την επωνυμία "Δημοτικός Οργανισμός Κοινωνικών 
πολιτιστικών & Αθλητικών Δραστηριοτήτων. 

2. Σκοπός του Νομικού προσώπου είναι: 

α) Για τον Τομέα των Κοινωνικών Δραστηριοτήτων 
αΐ) Η υποβοήθηση, εξυπηρέτηση και στήριξη των ερ¬ 
γαζομένων Γονέων και των οικογενειών σε κάθε οικισμό 
του Δήμου για την αγωγή, ψυχαγωγία, κοινωνικοποίηση 
και προετοιμασία των παιδιών προσχολικής σχολικής ηλι¬ 
κίας. 

α2) Η δημιουργία, διαχείριση και εύρυθμη ασφαλή λει¬ 
τουργία Παιδικών χαρών, χώρων Πρασίνου, Παιδικών 
Σταθμών, χώρων και Κέντρων Δημιουργικής έκφρασης & 
Επικοινωνίας για τα παιδιά, Κέντρου Γ ραφείου Συμβου¬ 
λευτικής Γ ονέων κ.λπ. 

α3) Η υποστήριξη της Τρίτης Ηλικίας στο Τομέα της 
Υγείας και του Ελεύθερου χρόνου με ειδικά προγράμμα¬ 
τα (εκδρομές, ψυχαγωγία, υποστήριξη, σεμινάρια, εκδη¬ 
λώσεις, κ.λπ.) και η επανένταξη ηλικιωμένων στην καθη¬ 
μερινή κοινοτική & δημοτική ζωή με σχετικά κατά περί¬ 
πτωση προγράμματα & πρωτοβουλίες. 

α4) Η δημιουργία, διαχείριση και λειτουργία Κέντρων 
Ανοικτής Προστασίας Ηλικιωμένων. 

α5) Η προώθηση προγραμμάτων - πρωτοβουλιών κοι¬ 
νωνικής και επαγγελματικής ένταξης για άτομα με ειδικές 
Ανάγκες. 

α6) Η ανάληψη πρωτοβουλιών διασφάλισης των δικαι¬ 
ωμάτων των Ατόμων με Ειδικές Ανάγκες και η εισήγηση 
σχετικών μέτρων προς κάθε δημόσιο ή ιδιωτικό νομικό 
πρόσωπο. 

α7) Η προώθηση και εφαρμογή προγραμμάτων ενημέ¬ 
ρωσης, πληροφόρησης της νεολαίας σχετικά με τους κιν¬ 
δύνους από τη χρήση ναρκωτικών και ψυχοτρόπων εν γέ- 
νει ουσιών και παρασκευασμάτων. 

α8) Η προώθηση μέτρων κοινωνικής υποστήριξης και 
ιατρικής παρέμβασης τοξικομανών και εξαρτημένων ατό¬ 
μων από ψυχότροπες ουσίες. 

α9) Η δημιουργία Κέντρου Ενημέρωσης Νέων αξιοποι- 
ώντας τα προγράμματα της Γ ενικής Γ ραμματείας Νέας 
Γενιάς. 

αΙΟ) Η διάδοση και υποστήριξη του εθελοντισμού προς 
όφελος του κοινωνικού συνόλου. 

αΐΐ) Η υποστήριξη και προώθηση προγραμμάτων 
ανταλλαγής εμπειριών διαφόρων ηλικιακών και κοινωνι¬ 


κών ομάδων στο κοινωνικό, πνευματικό, πολιτιστικό, εκ¬ 
παιδευτικό, αθλητικό, παραγωγικό, αγροτικό, επιχειρη¬ 
ματικό, τουριστικό τομέα σε συνεργασία και με άλλους 
τοπικούς, περιφερειακούς, εθνικούς & υπεθνικούς φο¬ 
ρείς και οργανισμούς. 

α12) Η προώθηση μέτρων κοινωνικής συμπαράστασης 
οικονομικών μεταναστών για τη καλύτερη έστω και προ¬ 
σωρινή ένταξή τους στη κοινοτική και δημοτική καθημε¬ 
ρινή ζωή. 

α13) Η οργάνωση και διαχείριση κοινωνικών και ψυχα¬ 
γωγικών εκδηλώσεων. 

β. Για τον τομέα των Πολιτιστικών Δραστηριοτήτων, 
βΐ) Η ανάδειξη της Πολιτισμικής Παράδοσης, Ιστορικό¬ 
τητας και Ταυτότητας του Δήμου με ενέργειες μορφωτι¬ 
κού, δημιουργικού, εκπαιδευτικού και πνευματικού χαρα¬ 
κτήρα. 

β2) Ο προγραμματισμός, οργάνωση, διαχείριση πολιτι¬ 
στικών εκδηλώσεων. 

β3) Η ανάπτυξη πολιτιστικών δρώμενων σε υπαίθριες ή 
κλειστές εγκαταστάσεις. 

β4) Η προώθηση προγραμμάτων, έργων και ενεργειών 
αξιοποίησης των παλιών οικιστικών πυρήνων των χωριών 
του Δήμου για την διοργάνωση μουσικών, θεατρικών, χο¬ 
ρευτικών, εικαστικών εκδηλώσεων. 

β5) Η προώθηση προγραμμάτων, έργων και ενεργειών 
διατήρησης, αξιοποίησης, προβολής της ιστορικής συλ¬ 
λογικής μνήμης και πολιτισμικής ταυτότητας της περιο¬ 
χής του Δήμου και του Νησιού ενγένει. 

β6) Η διαχείριση, λειτουργία δομών διατήρησης, αξιο¬ 
ποίησης και προβολής της ταυτότητας της περιοχής του 
Δήμου. 

β7) Η συνεργασία με τους Πολιτιστικούς Συλλόγους και 
Φορείς του Δήμου και ενίσχυση του έργου των. 

β8) Η συνεργασία με όλους τους Πολιτιστικούς Φορείς 
του Νομού. 

β9) Η δημιουργία Δημοτικής Φιλαρμονικής Λαγανά για 
τη μουσική ψυχαγωγία των δημοτών με την οργάνωση 
μουσικών εορτών και συναυλιών καθώς και τη διδασκαλία 
των μουσικών οργάνων και διάδοση της μουσικής φιλαρ¬ 
μονικής παιδείας. 

γ. Πα τον Τομέα των Αθλητικών Δραστηριοτήτων, 
γΐ) Η δημιουργία, λειτουργία και διαχείριση αθλητικών 
κέντρων και γυμναστηρίων, χώρων αθλοπαιδιών και γυ¬ 
μναστικής, για τη κάλυψη των αναγκών για άθληση των 
δημοτών όλων των ηλικιών. 

γ2) Η δημιουργία, λειτουργία και διαχείριση αθλητικών 
γηπέδων (ποδοσφαίρου, καλαθοσφαίρησης, τένις, βόλ- 
λευ κ.λπ.) 

γ3) Η συντήρηση και αναβάθμιση όλων των αθλητικών 
υποδομών (υπαρχόντων & δημιουργού μενών). 

γ4) Η διοργάνωση αθλητικών εκδηλώσεων και η συμμε¬ 
τοχή σε εκδηλώσεις μαζικού αθλητισμού. 

γ5) Η ανάπτυξη μαζικού αθλητισμού για όλες τις ηλικίες 
και τα ενδιαφέροντα. 

γ6) Η καλλιέργεια και διάδοση του αθλητικού πνεύμα¬ 
τος σε όλους τους δημότες. 

γ7) Η συνεργασία με όλους τους αθλητικούς φορείς για 
την ανάπτυξη και πρόοδο του αθλητισμού στο Δήμο. 

3 Όι πόροι του οργανισμού θα προέρχονται: 

α) Από τις τακτικές και έκτακτες επιχορηγήσεις του Δή- 

μου Λαγανά. β) Από προγραμματικές Συμβάσεις με τα 
αντίστοιχα ανά αντικείμενο Υπουργεία & Φορείς του Δη¬ 
μοσίου. 

γ) Από χρηματοδοτήσεις & επιχορηγήσεις από οποιο- 
δήποτε Ν.Π.Δ.Δ. ή Ν.Π.Ι.Δ. 

δ) Από επιχορηγήσεις Κρατικών Οργανισμών (π.χ. 
ΟΠΑΠ). 

ε) Από Δωρεές. 

στ)Από διαφημίσεις, χορηγίες κ.λπ. 

ζ) Από τα έσοδα διαχείρισης εκδηλώσεων, κέντρων, χώ¬ 
ρων κλπ διοργάνωσης εκδηλώσεων, παροχή υπηρεσιών. 

η) Από ανταποδοτικά δημοτικά τέλη. 

θ) Από Περιφερειακά. Εθνικά, Κοινοτικά Προγράμματα 
κ.λπ. 

ι) Από την αξιοποίηση κινητής & ακίνητης περιουσίας 
του Οργανισμού. 4. Διοίκηση. 

Το Νομικό πρόσωπο διοικείται από εννεαμελές διοικητι¬ 
κό Συμβούλιο, το οποίο ορίζεται από το Δημοτικό Συμ¬ 
βούλιο. Πρόεδρος του Διοικητικού Συμβουλίου είναι ο 
Δήμαρχος ή άλλο μέλος, αιρετό ή μη που ορίζεται από αυ¬ 
τόν. 

Μέλη του Δ. Σ. μπορούν είναι Δημοτικοί Σύμβουλοι και 
Δημότες ή κάτοικοι που έχουν ανάλογη επαγγελματική ή 
κοινωνική δράση ή ειδικές γνώσεις σε σχέση με το σκοπό 
του Οργανισμού. 

5. Θητεία: Η θητεία του Διοικητικού Συμβουλίου είναι τε¬ 
τραετής και λήγει πάντοτε με την εγκατάσταση του νέου 
Δ. Σ. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, αλλά σε βάρος του 
Προϋπολογισμού του Δ. Λαγανά. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ζάκυνθος, 21 Δεκεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 

ΚΩΝΣΤΑΝΤΙΝΟΣ Σ. ΤΣΟΥΚΑΛΑΣ 

( 6 ) 

Χορήγηση άδειας άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στον Γεώργιο Κα- 
γκάδη. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την 9838/8.12.1999 απόφαση του Νομάρχη Αιτω¬ 
λίας και Ακαρνανίας που εκδόθηκε σύμφωνα με τις κείμε¬ 
νες διατάξεις χορηγήθηκε στον Γεώργιο Καγκάδη του 
Χρήστου άδεια άσκησης επαγγέλματος Φυσικού Νοσο¬ 
κομείων Ακτινοφυσικού Ιατρικής. 

Ο Νομάρχης 
Δ. ΣΤΑΜΑΤΗΣ 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στη Θεανώ Τσιούφητου Κλεομένη. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την ΔΠβ/3760/7.12.1999 απόφαση του Νομάρχη Αι¬ 


τωλοακαρνανίας έχει χορηγηθεί στη Θεανώ Τσιούφη του 
Κλεομένη, άδεια άδειας ασκήσεως επαγγέλματος Κοινω¬ 
νικού Λειτουργού. 

Με εντολή Νομάρχη 
Η Διευθύντρια 

ΕΥΣΤΑΘΙΑ ΚΑΛΥΒΑ 

( 8 ) 

Χορήγηση άδειας ίδρυσης και λειτουργίας ακτινολογικού 
εργαστηρίου κατηγ. (χ-2) του Γιαγκουσικλίδη Πανα¬ 
γιώτη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/61055/17.12.1999 Απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74 άρθρο 4, Π.Δ. 470/83 και Υπ. Απόφαση 
14632 (φορ) 1416/19.7.91 χορηγήθηκε άδεια ίδρυσης και 
λειτουργίας εργαστηρίου ακτινοβολιών κατηγ. (χ-2) στον 
Γιαγκουσικλίδη Παναγιώτη. Το εργαστήριο στεγάζεται 
στην οδό 28ης Οκτωβρίου 20 στη Θεσσαλονίκη. 

Η άδεια λήγει 23.11.2004. 

Ο Νομάρχης κ.α.α. 

ΑΒΡΑΑΜ ΚΑΛΤΑΒΕΡΙΔΗΣ 

(9) 

Χορήγηση άδειας λειτουργίας εργαστηρίου Ραδιοϊσοτό¬ 
πων κατηγ. (Α-2) του πυρηνικού γιατρού Ιωαννίδη 
Χρήστου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1 /62444/17.12.1999 Απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74, Π.Δ. 470/83 και το Β2/2637/23.11.1999 
έγγραφο του Υ.Υ.Π., χορηγήθηκε άδεια λειτουργίας ερ¬ 
γαστηρίου πυρηνικής ιατρικής κατηγ. (Α-2) στον πυρηνι¬ 
κό γιατρό Ιωαννίδη Χρήστο. 

Η άδεια ισχύει μέχρι 12.2.2001. 

Ο Νομάρχης κ.α.α. 

ΑΒΡΑΑΜ ΚΑΛΤΑΒΕΡΙΔΗΣ 

Αοιθ. 11947 (10) 

Έγκριση κανονισμού και άδεια σύστασης του αμοιβαίου 
κεφαλαίου "ΑϋΟΟ ΜΕΤΟΧΙΚΟ ΕΞΩΤΕΡΙΚΟΥ". 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 157/23.12.1999, θέμα 6ο) 

Αφού έλαβε υπόψη: 

1. Τις παραγράφους 1 και 2 του άρθρου 17 α του ν. 
1969/1991 (ΦΕΚ Α 167) «Εταιρίες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ 183). 

2. Την απόφαση 71/2.4.1996 θέμα 1° του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 

του ν. 1969/1991 (ΦΕΚΑ 167) «Εταιρίες επενδύσεων χαρ¬ 
τοφυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Την από 16.12.1999 αίτηση της διαχειρίστριας εται¬ 
ρίας "ΑΙΙΟΟ-ΕυΒΟΒΑΝΚ ΑΕΔΑΚ" με το υποβληθέν σχέ¬ 
διο κανονισμού του εν λόγω αμοιβαίου κεφαλαίου και την 
από 16.12.1999 επιστολή της θεματοφύλακα "ΤΡΑΠΕΖΑ 
ΕΡΟ ΕυΡΟΒΑΝΚΑ.Ε.". 

4. Σχετική εισήγηση του Γεωργίου Γκότση, αποφασίζει 
ομόφωνα: 


Εγκρίνει τον κανονισμό του αμοιβαίου κεφαλαίου "ΑΙ_Ι- 
00 ΜΕΤΟΧΙΚΟ ΕΞΩΤΕΡΙΚΟΥ" και παρέχει την άδεια της 
για τη σύσταση του εν λόγω αμοιβαίου κεφαλαίου, το 
οποίο θα διαχειρίζεται η εταιρία "ΑΕΙΟΟ-ΕίΙΡΟΒΑΝΚ ΑΕ¬ 
ΔΑΚ" και του οποίου θεματοφύλακας θα είναι η "ΤΡΑΠΕ¬ 
ΖΑ ΕΓΟ ΕυΡΟΒΑΝΚΑ.Ε. 11 . 

Η παρούσα να δημοσιευθεί στην Εφημερίδα της Κυ- 
βερνήσεως 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




